طريق الكباش بالفرنسيه The King’s Festivities Road و بالانجليزيه: Allée des sphinx هوا طريق عمره 3500 سنه طوله 2.7 كيلومتر و عرضه حوالى 250 قدم, و هو بيربط بين معبد الكرنك ومعبد الاقصر, و اكتشف فى مدينة طيبه القديمه, و بتصطف تماثيل ابو الهول والتماثيل براس الكبش على الجانبين. ابتدا بناء طريق الكباش ايام عصر الدوله الحديثه و اكتمل فى عهد حاكم الاسره التلاتين نختنبو الاول (380-362 قبل الميلاد), لكن الطريق اتدفن تحت طبقات من الرمال على مر القرون. اتلقى اول اثر للطريق فى سنه 1949 لما اكتشف عالم الآثار المصرى زكريا غنيم تمن تماثيل جنب معبد الاقصر, مع اكتشاف 17 تمثال من 1958 الى 1961 و 55 تم اكتشافها من 1961 الى 1964 - كل داه فى محيط 250 مترا. من سنة 1984 الى سنه 2000, تم تحديد مسار الممشى بالكامل اخيرا, تاركا للحفارات للكشف عن الطريق, ولكن الامر كان صعبا حيث ترتب عليه عمليات هدم لافساح المجال للطريق. مشروع تطوير طريق الكباش بدا فى 2007 و اتوقف فى 2011, و اتكمل الشغل فى 2017 حتى سنه 2021. بيتكون طريق الكباش من رصيف حجرى فى النف بطول الطريق بعلى جانبيه قرابه 1300 تمثال على اشكال كبش كامل و راس كبش على جسم اسد و راس انسان على جسم اسد.